Tartu LV, Linnaplaneerimise osakond,                                         Kruusa ja Karjääri DP

Tartu LV Planeerimisosakond palus lisada Kruusa ja Karjääri detailplaneeringu seletuskirja sealt eemaldatud nõude sõlmida enne ehitustegevusega alustamist Väike-Taraski kinnistule juurdepääsu tagav notariaalne servituudi kokkulepe. 
Seoses sellega selgitan:
1. Ülalnimetatud nõue sai DP seletuskirja lisatud Tartu LV Planeerimisosakonna tungival soovil.
2. Peale Väike-Taraski naabrite arvamusavalduse laekumist Tartu LV Planeerimisosakonda sai DP seletuskirja korrigeeritud kolmes punktis vastavalt naabrite soovile ja ühes, praegu käsitletavas punktis minu soovil.
3. Ma ei ole nõus detailplaneeringus seostama ehitustegevuse võimalikku algust juurdepääsuservituudi notariaalse sõlmimisega, sest 
A. vastavalt planeerimisseadusele tuleb detailplaneeringus märkida servituutide seadmise vajadus, mitte seada tingimusi nende sõlmimise aja kohta.
 Planeerimisseaduse § 126.        Detailplaneeringu ülesanded
    17)    servituutide seadmise ja olemasoleva või kavandatava tee avalikult kasutatavaks teeks määramise vajaduse märkimine; 
Koostatavas DP-s on servituudi määramise vajadus märgitud ja Planeerimisseaduse nõue sellega täidetud. 
 B. Olen läbi vaadanud kümneid vastu võetud ja kehtestatud detailplaneeringuid ja ei ole leidnud üheski nõuet sõlmida notariaalne läbipääsuservituudi kokkulepe enne ehitustegevuse algust. 
Jääb arusaamatuks, miks käesoleval juhul Tartu LV Planeerimisosakonna töötajad ei arvesta koormatava kinnisasja omaniku huve vaid on asunud omanikku naabrite alusetu nõude alusel survestama. 
Tartu LV Planeerimisosakond ei saaks ega tohiks DP menetlemise raames hakata otsustama asju, millede üle otsustamise õigus vastavalt Asjaõigusseadusele on omanikel ja kokkuleppe mittesaavutamisel kohtul.
C. Naabrid on kogu DP menetlemise jooksul avaldanud vastumeelsust minu tegevuse üle Kruusa ja Karjääri kinnistutel ja isegi soovinud, et Tartu LV Planeerimisosakond lõpetaks DP menetlemise seda vastu võtmata. Sellise suhtumise tõttu on mul alust karta, et naabrid hakkavad kõigiti vastustama ka kavandatud ehitustegevust. Kui ehitustegevuse algus on DP-s seostatud läbipääsuservituudi notariaalse sõlmimisega, siis on naabritel võimalik keelduda servituudi notariaalsest sõlmimisest ja samas, viidates notariaalse servituudilepingu puudumisele vaidlustada näiteks ehitusloa väljastamine.
Lähtudes ülaltoodust ei ole ma nõus lisama Kruusa ja Karjääri DP seletuskirja klauslit notariaalse servituudilepingu sõlmimise nõude kohta enne ehitustegevuse algust. 

Tänases telefonivestluses ütlesite, et kõnealuse punkti muutmise peaks naabritega eraldi kooskõlastama. Ei saa Teiega nõustuda. Tartu LV Planeerimisosakond peab koostama ja saatma vastuse naabrite arvamusele. Selles koostatavas vastuses ongi sobilik informeerida naabrit nendest kolmest muudatusest, mis viidi DP seletuskirja sisse nende soovil ja ühest muudatusest, mis viidi sisse minu soovil. Naabritel on võimalik muudatusete kohta oma arvamust avaldada DP eeloleva avaliku väljapaneku raames.

26.november, 2019.a.
Aare Vanari
tel: 55613961